過燕川渡
作者：文彥博
朝代：宋

paragraphs: 燕川東北孔山西，借車直渡馬頭溪。
農樵引路津不迷，行行引上青雲梯。
回頭不視林木低，谷風冷冷山鳥啼。
巖隈泉甘土仍肥，昔人於斯卜幽棲。
春深芝朮生新荑，采芝茹朮希夷齊。
諸公共遊不知疲，長吟吐氣如虹蜺。
水演石上寫此詩，手拭蒼蘚脚踏泥。
冒寒履險不憚辭，勉欲繼踵前賢題。